OpenLLM-France/wikimedia huggingface dataset:
# NIDS

NIDS (Network Intrusion Detection System), Sistema de detecció d'intrusos en una Xarxa. És un tipus de Sistema de detecció d'intrusos.
Cerca detectar anomalies que iniciïn un risc potencial, tals com a atacs de denegació de servei, escaneadores de ports o intents d'entrar en un ordinador, analitzant el tràfic a la xarxa en temps real. Per a això, analitza tots els paquets, buscant en ells patrons sospitosos. Els NIDS no només vigilen el tràfic entrant, sinó també el sortint o el tràfic local, ja que alguns atacs podrien ser iniciats des del propi sistema protegit. Malgrat la vigilància, la seva influència en el tràfic és gairebé nul·la.
Perquè els NIDS siguin efectius, han de ser actualitzats periòdicament.
En cas de detectar un atac contra el sistema, pot prendre mesures protectores.
Un aspecte negatiu dels NIDS actuals és la seva complicació a l'hora d'obtenir les opcions de configuració òptimes per a la seva execució. D'una altra manera, obtindrem massa falsos positius (falses alarmes, amb gran quantitat d'informació que després un administrador haurà de processar) o passarà sense advertir certs atacs.
El camp dels IDS i la seva versió per a xarxa NIDS està actualment en activa recerca en diverses universitats com Columbia University i empreses de seguretat.

## Vegeu també

* Sistema de detecció d'intrusos
* HIDS

## Enllaços externs

* SNORT, NIDS de Codi obert
* Laboratori de IDS del departament de infórmática en Columbia University Arxivat 2008-02-26 a Wayback Machine.
# Mutio Vitelleschi

Mutio Vitelleschi (2 de desembre de 1563, Roma - † 9 de febrer de 1645) fou un General de la Companyia de Jesús. Va entrar a l'orde el 15 d'agost del 1583, i després d'acabar els estudis es feu professor. El 1593 fou nomenat rector del Col·legi Anglès que havia estat establert el 1579 per Gregori XIII. Després fou nomenat provincial de Roma i Nàpols, ajudant del general jesuïta a Itàlia, i finalment fou escollit General de la Companyia el 15 de novembre del 1615 per la setena congregació general. La societat durant el seu generalat arribà a un gran grau de prosperitat. Les missions s'estengueren al Tibet, Tonking i a Anglaterra la missió s'elevà a una organització independent de la província. Les úniques dificultats trobades per la seva administració estaven a França, on, per fi, a causa de Richelieu, es prohibí als seus subordinats parlar o escriure de la supremacia del Papa.
El 1617 i el 1619 emeté regulacions concernents a la doctrina del probabilisme en dues cartes generals dirigides als superiors de la societat.
# Naia del Castillo

Naia del Castillo (Bilbao, 1975) és una escultora i fotògrafa espanyola d'origen basc.

## Biografia

Llicenciada en Belles arts per la Universitat del País Basc, és master pel Chelsea College of Art & Design de Londres.
Respecte de la seva obra s'ha destacat el tracte del món de la dona des de la metàfora, sense usar elements combatius propis d'altres èpoques, ressaltant en les seves manifestacions l'ambivalència entre la superioritat de la dona com a seductora i la seva posició d'inferioritat en el quotidià.
Ha realitzat múltiples exposicions entre les quals destaquen les dutes a terme en el Museu Pablo Serrano de Saragossa (2003), ARTIUM (Vitòria, 2004), PHotoEspaña i diverses intinerantes a Alemanya, Estats Units i Àustria amb la Societat Estatal per a l'Acció Cultural Exterior dins del cicle Passió: Disseny Español (2002).
De l'obra de Naia del Castell en museus i altres institucions, destaquen les que es troben en el Museu de Belles arts de Santander, Maison Européene de la Photographie de París, Museum of Fini Arts de Houston, Acadèmia d'Espanya a Roma i les fundacions bancàries: Fundació Bancaixa, Fundació Caja Madrid i Fundació la Caixa.

## Referències

* ↑ «Naia del Castillo / ARTIUM». Arxivat de l'original el 2008-06-18. [Consulta: 3 juliol 2016].
* ↑ Naia del Castillo retrata las estrategias de la seducción y sus artilugios, El País, 13 de maig de 2004.
# Naia Leonet Irureta

Naia Leonet Irureta (Errenteria, Guipúscoa, 8 d'abril de 1995) és una ciclista basca professional des del 2016 quan va fitxar per l'equip a l'equip Bizkaia-Durango.

## Palmarès en pista

* 2015
** Campiona d'Espanya en Persecució per equips (amb Irene Usabiaga, Ziortza Isasi i Ana Usabiaga)

## Referències

* ↑ «Irati Idirin y Naia Leonet, refuerzos vascos para Bizkaia-Durango». biciciclismo.com, 29-11-2015 [Consulta: 16 octubre 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Naib

El nàïb o naib (en àrab نائب nāʾib, pl. نواب nuwwāb, literalment 'substitut' o 'delegat') fou un càrrec que va existir en diverses administracions islàmiques.
Apareix entre els sultans de Delhi per designar als seus enviats (nàïb as-sàltana), o alguns governadors provincials, per primer cop sota Muïzz-ad-Din Bahram-Xah (1240-1242). El càrrec era diferent del de wazir (visir) però de vegades el nàïb, quan era poderós (com Malik Kafur) tendia a exercir funcions del wazir i disminuir les seves competències.
Entre el mamelucs d'Egipte el principal nàïb as-sàltana era el vice-sultà, i administrava territoris i afers de govern en nom del sultà (no necessàriament en la seva absència sinó quan se li encarregava); era diferent del nàïb al-ghayba, que era el governador temporal del Caire o de Damasc en absència del sultà. Els governadors de les províncies sirianes (Damasc, Alep, Trípoli, Hamat, Safad i al-Karak, inicialment) estaven governades cadascuna per un nàïb as-sàltana que no era vice-sultà, i que tenia rang d'amir de mil, sent el de Damasc de rang preferent sobre els altres. Més tard també Egipte es va dividir en tres províncies (Alexandria, El Caire i Said o Alt Egipte) cadascuna amb una nàïb as-sàltana. El nom també es va donar als governadors de les fortaleses del Caire, Damasc, Alep i alguna altre que no estaven sota govern directe del governador provincial, però el seu rang d'amir era més baix.
A Turquia i Pèrsia el nàïb era el substitut o delegat d'un jutge. El governant de Massawa, entre el segle xvi i la conquesta italiana, es titulava nàïb (delegat del califa i sultà otomà). Al Caucas, els caps locals de la resistència contra els russos lleials als imams, s'anomenaven nàïbs.
Modernament (després del 1830) en àrab es dona el nom de nàïb als diputats (i an-nàïb al-umumí al president de la cambra); a l'exèrcit el nàïb equival al sergent.

## Vegeu també

* Nawab

## Bibliografia

* Enciclopèdia de l'Islam, VII, 915 i 916
# Narcís (llibert)

Narcís (Tasos, segle I dC - 54 dC) (llatí: Narcissus) va ser un llibert de l'emperador Claudi, sobre el qual va exercir notable influència. Es cuidava de les cartes de l'emperador.
Quan Valèria Messal·lina es va voler desfer d'Api Silà, Narcís (llavors encara en bona entesa amb l'emperadriu) va revelar un somni a Claudi i l'emperador va ordenar l'execució del jove. A la conspiració de Furi Camil Escribonià, Narcís va aprofitar per fer condemnar a molts innocents mentre va deixar lliures a alguns culpables que van poder comprar la seva sort (42). L'any 43 va enviar a Vespasià com a legat de legió a Germània. Quan els soldats d'Aulus Plauci a Britànnia es van amotinar Narcís fou enviat per l'emperador a restaurar l'orde. Els amotinats no el van deixar parlar, però finalment va aconseguir el seu propòsit quan els amotinats es van penedir voluntàriament i van reconèixer a Plauci.
Messal·lina es va desfer del ministre Polibi, i Narcís es va distanciar de l'emperadriu i quan ella va fer el pas de casar-se amb Gai Sili, Narcís va revelar la iniciativa a l'emperador que era a Òstia, a través d'una prostituta molt amiga de Claudi. Narcís li va dir a l'emperador que la seva única manera de salvar-se era donar-li el comandament dels pretorians i va tornar a Roma en el carruatge de l'emperador. Quan aquest va dubtar de fer matar l'emperadriu, el mateix Narcís va ordenar la seva mort i l'emperador va rebre notícia que havia mort i no en va voler saber res més.
Narcís va ser nomenat pretor. Quan es va discutir amb qui es casaria Claudi, Narcís va donar suport a Èlia Petina i als drets de Claudi Tiberi Germànic Britànic fill de Claudi i Messal·lina. Agripina Menor, per assegurar la successió de Neró, va enviar a Narcís a Campània amb l'excusa de què hi havia un lloc on curaven la gota, de la que Narcís patia, i immediatament va matar a l'emperador. El mateix dia que Neró era proclamat Narcís fou executat a Campània, l'any 54.
Per una inscripció se sap que estava casat amb Clàudia Diceosina. Va deixar una fortuna de quatre-cents milions de sestercis.

## Referències

* ↑ «Narcís (llibert)». Gran Enciclopèdia Catalana. Barcelona: Grup Enciclopèdia Catalana.
* ↑ [Smith, William (editor). Dictionary of Greek and Roman biography and mythology. Vol. II. Boston: Little, Brown, & Comp., 1867, p. 1138. ]
Viccionari
# Narcís Bardalet Viñals

Narcís Bardalet Viñals (Girona, 1 d'agost de 1953) és un especialista en medicina legal i forense català. Compagina aquesta especialitat mèdica amb la de pediatria.
És subdirector de l'Institut de Medicina Legal de Catalunya a Girona i professor de Medicina Legal i Ciències Forenses en la Llicenciatura de Criminologia de la UdG i d'Odontologia Forense de la UIC. Va ser el president de la Unió Esportiva Figueres entre el 2018 i el 2023.
Ha participat com a forense en les tasques d'identificació de cadàvers del tsunami de l'oceà Índic del 2004 a Tailàndia.
A més, va ser un dels metges que embalsamà Salvador Dalí.
La seva experiència professional va servir de base a la periodista Clàudia Pujol per escriure els llibres Diari d'un forense (2007), Diari d'un forense: anatomia de 10 crims reals (2009), i En l'escena del crim (2010).
El 2018, va publicar El que m'han ensenyat els morts per entendre millor la vida, amb els textos a cura de Tura Soler.
El 2022, va col·laborar en el programa de Crims del cas de la mort d'Evi Anna Rauter. El 2023 va participar en la sèrie documental El forense, de TV3, basada en les seves pròpies memòries.

## Referències

* ↑ «Mirada Transversal a la Col·lecció». Museu de l'Empordà. Arxivat de l'original el 11 de novembre 2013. [Consulta: 3 juny 2013].
* ↑ Sbai, Saïd. ««Estic orgullós d’haver arribat a port després de la tempesta»», 10-09-2023. [Consulta: 10 desembre 2023].
* 1 2 «Al cotxe - Narcís Bardalet: "De petit mirava que no hi hagués un mort sota el llit."». CCMA. [Consulta: 9 desembre 2023].
* ↑ «'Crims' emet la primera part de 'La noia de Portbou' aquest dilluns». Emporda.info, 12-06-2022. [Consulta: 20 gener 2023].
* ↑ «Narcís Bardalet i Manel Alías roden una nova sèrie documental per TV3». Diari de Girona, 18-03-2023. [Consulta: 18 març 2023].

## Enllaços externs

* http://www.raco.cat/index.php/revistagirona/article/viewFile/216132/286901
# Natchez

«Natchez» té aquests significats:
* Natchez (grup humà), tribu ameríndia
* Natchez (llengua), llengua ancestral dels natchez que històricament habitaren Mississipi i Louisiana
* Natchez (Louisiana), vila a la parròquia de Natchitoches (Louisiana, Estats Units)
* Natchez o Naiche (1856-1919), darrer cap hereditari dels apatxes chiricahua
# Ndola

Ndola és una ciutat situada al nord de la Zàmbia central, propera a la frontera amb la República Democràtica del Congo, té 774.757 habitants (2007) i és la segona ciutat més poblada del país. És la capital de la província de Copperbelt i del districte de Ndola. Es troba a 177 quilòmetres de Kabwe i a 316 quilòmetres de la capital, Lusaka, connectada a aquestes ciutats per una carretera pavimentada.
Al segle xix, Ndola era un punt de tràfic d'esclaus. El 1904 es va convertir en centre administratiu, el 1924 en municipi i el 1932 se li va atorgar la qualitat de ciutat.
És un centre de manufactura de coure, i una de les regions mineres i manufactureres més importants d'Àfrica, amb xarxa de carretera i ferroviària a les mines, indústries i ciutats properes.
La zona industrial de Ndola abasta aquesta ciutat, i les ciutats de Chingola, Mufulira, Kitwe, Kalulushi i Luanshya, totes elles amb més de 100.000 habitants. També es troba en aquesta ciutat la Universitat de Zàmbia.

## Referències

* ↑ Camerapix: "Spectrum Guide to Zambia." Camerapix International Publishing, Nairobi, 1996.
* ↑ BBC World Service Website: "The last shirt maker in Ndola". David Lyon, 22 May 2004. Accessed 18 March 2007.
* ↑ «Great Lakes Africa Energy | Our Projects». www.glaenergy.com. [Consulta: 5 abril 2017].
* ↑ Kangali, Chatula «Zambia: Ndola Energy Project to Expand». The Times of Zambia (Ndola), 29-04-2016.
# Nebojša Radosavljević

Nebojša Radosavljević (en serbi Небојша Радосављевић, Belgrad, 21 de setembre de 1966) és un director de cinema i televisió serbi.

## Biografia

Es va graduar en direcció a la FDU de Belgrad. Des de 1982 és guionista i director de nombrosos documentals i pel·lícules de televisió i videoclips premiats de les bandes iugoslaves i sèrbies més actuals.
El 2008 va debutar amb el llargmetratge Miloš Branković. Després va ser contractat a la televisió com a ajudant de direcció de la popular sèrie de televisió Sinđelići, Urgentni centar, Žigosani u reketu i Pogrešan čovek.
Viu a Belgrad.

## Filmografia

* 1995. - Devojka iz kabrioleta
* 1998. - S one strane ogledala
* 2001. - Ručni rad
* 2006. - Tri linije ljubavi
* 2008. - Miloš Branković
* 2010. - Šesto čulo
* 2012. - Petar Božović: Sećam se
* 2016. - Šampion
* 2015-2017. - Sinđelići
* 2018-2019 - Urgentni centar
* 2018-2019 - Pogrešan čovek
* 2020. - Jugoslovenka
* 2018-2021 - Žigosani u reketu
* 2021 - Dinastija (sèrie de televisió)
* 2022 - U klinču
* 2023 - Prvi krug u Beogradu

## Referències

* ↑ Milos Brankovic a fcs.rs
* ↑ Filmografia a kinorium.com
* ↑ The Clinch a cineuropa.org
# Neufchâteau

«Neufchâteau» té aquests significats:
* Bèlgica:
** Neufchâteau (Bèlgica), municipi belga de la província de Luxemburg a la regió valona
** Neufchâteau (Dalhem), antic municipi belga de la província de Lieja a la regió valona, fusionat amb Dalhem
* França:
** Neufchâteau (Vosges), municipi francès a la regió de Lorena
** Mont-lès-Neufchâteau, municipi francès al departament dels Vosges (regió de Lorena)
** Cantó de Neufchâteau, cantó francès al districte de Neufchâteau (departament dels Vosges)
** Districte de Neufchâteau, districte del departament francès dels Vosges
* Biografia: François de Neufchâteau, conegut com a comte de Neufchâteau, escriptor, polític i agrònom francès
# Novopokrovka

«Novopokrovka» té aquests significats:

## Rússia

* Novopokrovka (Krasnoarmeiski), localitat del krai de Primórie, a Rússia
* Novopokrovka (Anútxinski), localitat del krai de Primórie, a Rússia
* Novopokrovka (Amur), localitat de l'óblast de l'Amur, a Rússia
* Novopokrovka (Krasnoiarsk), localitat del krai de Krasnoiarsk, a Rússia
* Novopokrovka (Saràtov), localitat de l'óblast de Saràtov, a Rússia

## Ucraïna

* Novopokrovka (Khàrkiv), localitat de l'óblast de Khàrkiv, a Ucraïna
* Novopokrovka (Crimea), localitat de la República Autònoma de Crimea
# Novosad

Novosad és un poble i municipi d'Eslovàquia. Es troba a la regió de Košice, a l'est del país. El 2017 tenia 1.010 habitants.

## Història

La primera referència escrita de la vila data del 1318.
# Novosselivka (Sovetski)

* Per a altres significats, vegeu «Novosselivka».
Novosselivka (en (ucraïnès): Новоселівка, en rus: Новосёловка, Novossiólovka) és un poble de la República Autònoma de Crimea, a Ucraïna, que el 2014 tenia 14 habitants. Pertany al districte rural de Sovetski.

## Referències

* ↑ «Численность населения Крымского федерального округа, городских округов, муниципальных районов, городских и сельских поселений.». Федеральная служба государственной статистики. Arxivat de l'original el 2015-09-24. [Consulta: 12 juliol 2017].
# Naper

Naper és una població dels Estats Units a l'estat de Nebraska. Segons el cens del 2000 tenia 105 habitants.

## Demografia

Segons el cens del 2000, Naper tenia 105 habitants, 54 habitatges, i 32 famílies. La densitat de població era de 311,9 habitants per km².
Dels 54 habitatges en un 18,5% hi vivien nens de menys de 18 anys, en un 48,1% hi vivien parelles casades, en un 5,6% dones solteres, i en un 40,7% no eren unitats familiars. En el 37% dels habitatges hi vivien persones soles el 25,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,94 i el nombre mitjà de persones que vivien en cada família era de 2,53.
Per edats la població es repartia de la següent manera: un 18,1% tenia menys de 18 anys, un 3,8% entre 18 i 24, un 19% entre 25 i 44, un 20% de 45 a 60 i un 39% 65 anys o més.
L'edat mediana era de 52 anys. Per cada 100 dones de 18 o més anys hi havia 95,5 homes.
La renda mediana per habitatge era de 17.500 $ i la renda mediana per família de 19.375 $. Els homes tenien una renda mediana de 20.000 $ mentre que les dones 33.125 $. La renda per capita de la població era d'11.279 $. Aproximadament el 10,3% de les famílies i el 16,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Naper». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Naper». American Fact Finder. Oficina del Cens dels Estats Units, 12-01-2010.
# Nick Bicât

Nick Bicât (Reading, Anglaterra, 1949) és un compositor de bandes sonores de cinema i de televisió britànic. Ha estat nominat dues vegades al Premi BAFTA a la millor música original per televisió per Holding on (1998) i Cruel Train (1997). Va guanyar el premi al a millor banda sonora al XXVIII Festival Internacional de Cinema Fantàstic de Sitges per La mirada del desconegut. El 2005 va guanyar el Premi BAFTA Cymru a la millor banda sonora (Y Trac Sain Gerddorol Wreiddiol Orau) per Carrie's War.

## Filmografia

* 1982 : The Disappearance of Harry (TV)
* 1982 : Oliver Twist (TV)
* 1982 : La Pimpinella Escarlata (The Scarlet Pimpernel) (TV)
* 1982 : Nobody's Hero (feuilleton TV)
* 1983 : The Irish R.M. (sèrie de televisió)
* 1984 : Facelift
* 1984 : Lace (TV)
* 1984 : To Catch a King (TV)
* 1984 : A Christmas Carol (TV)
* 1985 : Christmas Present
* 1985 : Wetherby
* 1985 : Lace II (TV)
* 1986 : If Tomorrow Comes (feuilleton TV)
* 1988 : Star Trap (TV)
* 1988 : Virtuoso (TV)
* 1988 : Stealing Heaven
* 1989 : Strapless
* 1990 : The Laughter of God
* 1990 : La pell que brilla (The Reflecting Skin)
* 1992 : Framed (TV)
* 1993 : The Hawk
* 1994 : La mirada del desconegut (The Passion of Darkly Noon)
* 1995 : Cruel Train (TV)
* 1996 : Stella Does Tricks
* 1997 : Holding On (TV)
* 1998 : Heat of the Sun (TV)
* 1998 : Undercover Heart (TV)
* 1999 : Relative Strangers (TV)
* 1999 : Births, Marriages and Deaths (TV)
* 1999 : Hope & Glory (sèrie de televisió)
* 1999 : Dockers (TV)
* 1999 : Let Them Eat Cake (sèrie de televisió)
* 1999 : Shockers: The Visitor (TV)
* 1999 : Pig Heart Boy (sèrie de televisió)
* 2001 : NCS: Manhunt (TV)
* 2001 : Perfect (TV)
* 2001 : Murphy's Law (TV)
* 2001 : I Was a Rat (feuilleton TV)
* 2001 : Swallow (TV)
* 2001 : Buried Treasure (TV)
* 2001 : Micawber (TV)
* 2002 : NCS Manhunt (sèrie de televisió)
* 2002 : Fields of Gold (TV)
* 2002 : Solid Geometry (TV)
* 2003 : The Planman (TV)
* 2003 : Danielle Cable: Eyewitness (TV)
* 2003 : Suspicion (TV)
* 2004 : Carrie's War (TV)
* 2004 : Whose Baby? (TV)
* 2005 : Distant Shores (sèrie de televisió)
* 2005 : The Baby War (TV)
* 2005 : Last Rights (TV)
* 2005 : Child of Mine (TV)
* 2006 : The Family Man (TV)

## Referències

* ↑ El festival de Sitges premia "Ciudadano X", un telefílme ambientado en la antigua URSS, La Vanguardia, 15 d'octubre de 1995
* ↑ Cymru | Original Music Soundtrack in 2005 al web dels BAFTA

## Enllaços externs

* Nick Bicat a mundobso.com
# Nieuwkerke

Nieuwkerke és un antic municipi de Bèlgica a la província de Flandes Occidental a la regió flamenca de Bèlgica. L'1 de gener de 1977 fusionà amb Heuvelland. El 2011 tenia 1513 habitants per a una superfície de 1749 hectàrees. Es troba al marge esqutera del Leie, que hi forma la frontera am França.
El primer esment nova ecclesia («església nova») data de l'any 1080. Era una dependència de l'abadia de Zonnebeke. A l'Edat Mitjana, tenia una florent indústria del drap. Els teixidors de llana tenien les seves pròpies sales a Ieper, Anvers i Gant. Era un centre important amb una gran església, una amplia plaça major amb un mercat setmanal, un bell ajuntament i un castell.
El castell va ser destrossat per les tropes franceses el 1477. La indústria tèxtil va decaure per mor de les guerres religioses i la Guerra dels Vuitanta Anys. El 1582 un gran incendi va malmetre tot el municipi i molts teixidors van emigrar cap a Anglaterra. El 1608, quan pertanyia als Països Baixos espanyols, l'ajuntament, l'església i la «sala de draps» van ser reconstruïts. El 1647, les tropes franceses van tornar a destrossar tota la regió. Durant la Primera Guerra Mundial, altra vegada tot el poble va ser incendiat. S'hi troben quatre cementiris de soldats britànics.

## Persones

* Lucien Storme (1916-1945), ciclista
* Jacob Hessels (1506-1578), jutge nomenat per l'espanyol duc d'Alba al Tribunal dels Tumults, infamós pels seus condemnes a mort sense matisos.

## Referències

* 1 2 3 4 «Nieuwkerke» (en neerlandès). Inventaris Bouwkundig Erfgoed. Govern de Flandes.
* ↑ «De Bloedraad houdt zitting» (vídeo) (en neerlandès). npo. [Consulta: 15 agost 2022].

## Bibliografia

* Delepiere, Anne Marie; Huys, Martine. Rijksdienst voor Monumenten- en Landschapszorg. Inventaris van het cultuurbezit in België, Architectuur, Provincie West-Vlaanderen, Arrondissement Ieper, Kantons Mesen - Wervik - Zonnebeke (en neerlandès). Turnhout: Brepols, 1991 (Bouwen door de eeuwen heen in Vlaanderen 11N3). ISBN 978-2-8021-0094-2.
# Nkhumbi

El nkhumbi (o nkumbi, ocinkumbi, etc) és una llengua bantu del grup R que parlen els nkhumbis al sud-oest d'Angola. Segons l'ethnologue, juntament amb els que han emigrat a Namíbia, hi havia unt total de 150.000 nkhumbis i segons el joshuaproject n'hi ha 278.000. El codi ISO 639-3 és khu, el seu codi al glottolog és nkhu1238 i el seu codi Guthrie és R.14.
Els nkhumbis són veïns dels dhimbes, els oshiwambos, els nyembes i els nyanekes.

## Família lingüística i relació amb altres llengües

El nkhumbi és una llengua bantu del grup R que forma part del subgrup de les llengües umbundus (R.11-R14). Les altres llengües del mateix subgrup són l'umbundu, el ndombe i el nyaneka. Segons el glottolog, aquestes llengües formen part del grup lingüístic de les llengües herero-nkumbi-wambo, juntament amb els llengües hereros i les llengües ndongues (wambos a l'etnologue).

## Dialectologia

El nkumbi-mulondo forma part d'un cluster lingüístic juntament amb el nyaneka, tot i que la intel·ligibilitat amb les seves variants lingüístiques centrals és baixa. També s'ha considerat com similar al dialecte gambwe del nyaneka.

## Sociolingüística, estatus i ús de la llengua

El nkhumbi és una llengua desenvolupada (EGIDS 5). Gaudeix d'un ús vigorós per persones de totes les edats i té literatura i forma estandarditzada, tot i que encara no és totalment sostenible. S'escriu en alfabet llatí i existeixen fragments de la Bíblia traduïts (1985-87). Els nkhumbis parlen també l'oshiwambo.

## Referències

* 1 2 3 4 «Nkumbi». ethnologue. [Consulta: 27 gener 2015].
* 1 2 «Language: Nkumbi». joshuaproject. [Consulta: 27 gener 2015].
* ↑ «Namibia». ethnologue. [Consulta: 27 gener 2015].
* 1 2 «Nkhumbi». glottolog. [Consulta: 27 gener 2015].
* 1 2 «R». ethnologue. [Consulta: 22 gener 2015].
* ↑ «Nkumbi in the Language Cloud» (en anglès). ethnologue. [Consulta: 27 gener 2015].